विदिशा भारतवर्ष के प्रमुख प्राचीन नगरों में एक है, जो हिंदू तथा जैन धर्म के समृद्ध केन्द्र के रूप में जानी जाती है। जीर्ण अवस्था में बिखरे पड़े कई खंडहरनुमा इमारतें यह बताती है कि यह क्षेत्र ऐतिहासिक एवं पुरातात्विक दृष्टि कोण से मध्य प्रदेश का सबसे धनी क्षेत्र है। धार्मिक महत्व के कई भवनों को मुस्लिम आक्रमणकारियों ने या तो नष्ट कर दिया या मस्जिद में बदल दिया। महिष्मती (महेश्वर) के बाद विदिशा ही इस क्षेत्र का सबसे पुराना नगर माना जाता है। महिष्मती नगरी के ह्रास होने के बाद विदिशा को ही पूर्वी मालवा की राजधानी बनने का सौभाग्य प्राप्त हुआ। इसकी चर्चा वैदिक साहित्यों में कई बार मिलती है।
प्राचीन मार्ग में भेलसा अथवा विदिख्खा व सांची का स्थान महत्वपूर्ण है। ये मार्ग चित्तौड़गढ़ से होता हुआ गिर नाहर मिलाता है। बीच में टोंक रियासत के द्वारा इस मार्ग को सदियों तक बाधित किया गया है खासतौर पर अलाउद्दीन खिलजी से लेकर औरंगजेब और पिण्डारियों तक ने मार्ग अवरुद्ध किया। ये जोगी जंगम समाज खासतौर पर जूना अखाड़े का प्राचीन कलिंग तक पहुँच मार्ग है जो वनक्षेत्र से होकर जाता है। कलिंग से नौकाओं द्वारा साधू जोगी प्रतिवर्ष सिंहल द्वीप की तीर्थ यात्रा भी करते थे। ये यात्रा पुष्कर से आरम्भ होकर सांची होते हुए कलिंग तक पद यात्रा होती थी फिर नौका द्वारा ब्रह्म देश,सुमात्रा,सिंहल द्वीप, और कंपूचिया आदि तक पूरी कर वापस पुष्कर तक पूरी की जाती थी। 
ये मार्ग विभिन्न तीर्थ एवं पुरियों से होकर जाता है सांची जो भेलसा का विद्या भाग था समस्त मतावलंबियों के लिए खासतौर पर जूना अखाड़े,दिगम्बर जैन, बौद्ध और वैष्णव संप्रदाय के लिए कुछ विशेष रूप से अनुकूल था। बलि प्रथा भेलसा में पुरापाषाण कालीन प्राचीन है। संभवतः उससे भी पुरानी। क्योंकि मार्कंडेय पुराण सावर्णिक ( शाउलिन ) मन्वंतर में लिखा गया है और आज वैवस्वत मन्वंतर चल रहा है। इस मार्कंडेय पुराण के अनुसार महिषासुर मर्दन हुआ है और भेलसा नगरी का बसाई गयी है।
बेतवा नदी का उद्गम स्थल भोजपुर है। ये जैन, एवं सनातनी साधकों का मिश्रित साधना स्थल रहा है। जिसका एतिहासिक उल्लेख परमार राजा भोज के शासन में भी मिलता है। ये साधक कभी भी नगर प्रवेश नहीं करते थे। 
सदा वनों में ही रहा करते थे। इस प्रकार सांची भी भेलसा का अभयारण्य ही था। जो बेतवा के सहारे भोजपुर तक संपर्क में था। ये एक दुर्गम वन पथ था।

प्राचीन इतिहास
--------------

प्राचीनकाल में यहाँ यदुवंशी रहे है। आमीरों का अधिपत्य था, वे बड़े सशक्त व बलशाली थे। मान्यता है कि वैदिक काल में किसी आर्यदेवी ने यहाँ के महिष नामक राजा को पराजित किया था, अतः आज भी यहाँ के सभी गाँवों में महिषासुर या भैंसासुर की पूजा होती है। श्रीमद देवी भागवत पुराण के अनुसार, वह देवी ही दुर्गा। महिषासुर मर्दनी कहलायी। सूर्यवंशी राजा सगर और श्रीराम के समय से वहाँ इक्ष्वाकु वंश के अधिपत्य का पता चलता है। कहा जाता है कि श्रीराम के अनुज शत्रुघ्न ने अश्वमेघ यज्ञ के दौरान हराकर यह क्षेत्र अपने पुत्र शत्रुघाती या यूपकेतु (कहीं- कहीं सुबाहु) को सौप दिया।

स्कंद पुराण के अनुसार वाल्मिकी ॠषि, जो अग्नि शर्मा के नाम से बताये गये हैं, इसी क्षेत्र के निवासी थे। वही शंख ॠषियों के सानिध्य में रहकर वे प्रसिद्ध महर्षि बने। भेलसा अथवा विदिशा का प्राचीन नाम वेत्रवती नगरी भी रहा है। यह वेत्रा नाम से भी प्रसिद्ध रही है। यह राजनगर होने के साथ ही अनाज मंडी स्वर्ण कारीगरी व स्वर्ण पणिकों का भी नगर था । वे सोने के प्रमाणित पत्र धारक थे जो देश विदेश के शासकों की मान्य हुण्डियां रखने का काम किया करते थे। ये सागर, रेहली, व लल्ल कवि के निवास गाँव महूना के करीबी व्यापारी थे।

**टांडा़ पत्तन ( बैलगाड़ियों के बेड़ों का स्थान) था विदिशा**

  

एक समय में प्रचुर मात्रा में अनाज उपजता के कारण विदिशा विशाल अनाज मंडी थी। जिसकी वजह से यहाँ बैलगाड़ियों के टांड़े चलते थे। ये मालवाहक एवं यात्री वाहक दोनों प्रकार की बैलगाड़ी हुआ करतीं थीं। सीमावर्ती सिरोंज क्षेत्र प्राचीन काल में विदिशा की भौगोलिक परिसीमा में नहीं माना जाता था। वह टोंक रियासत का एक प्रोविंस था। सिरोंज की ओर से आवागमन में बैलगाड़ी के अलावा ऊंट गाड़ी भी प्रचलित थीं। वहीं रायसेनगढ़ और सागर और भोपाल की ओर ज्यादातर बैलगाड़ी से ही यातायात होता था। इस हेतु विदिशा एक बड़ा स्थलीय बंदरगाह था। साथ ही वन्य क्षेत्रव अनूप प्रदेश होने से यह भारवाही पशुओं की भोजन की मांग को भी पूरा कर सकने में समर्थ था। मंडी बामौरा और बासौदा दोनों विदिशा की संलग्न अनाज व पशुओं की विशाल मंडियां थीं। ये विदिशा को सिल्क रूट व उत्तर पथ से जोड़तीं थीं। रायसेन की ओर का ज्यादातर भाग तेल व्यापार के लिए विशेष था। तेल का परिवहन भी बैलगाड़ी के द्वारा ही होता था। तेल लकड़ी के काठों में या कांसे की नादों में भरकर परिवहन किया जाता था। ज्यादातर तेल तिल ,सरसों और मूंगफली का हुआ करता था। अलसी का तेल भी पर्याप्त मात्रा में उत्पन्न होता था। आमतौर पर तेल के परिवहन को ज्यादा महत्व नहीं दिया जाता था अपितु तिलहन का परिवहन क्षेत्रीय तेलियों तक कर दिया जाता था।

बौद्ध काल
---------

ई. पू. ५ वीं - ६ वीं सदी में महात्मा बुद्ध के समय विदिशा का विकास चरमोत्कर्ष पर था। भारत मध्य में स्थित होने के कारण यह चारों तरफ से अनेक महत्वपूर्ण व्यापारिक केन्द्रों को जोड़ता था। जहाँ पुरब की तरफ यह कौशाम्बी, काशी तथा पाटलिपुत्र जैसे नगरों से जुड़ा था, वहीं पश्चिम की ओर से भरुकच्छ (भरुच) व सुर्पारक (सोपारा) जैसे बंदरगाहों से संबद्ध था। दक्षिण की तरफ से यह तत्कालीन प्रतिष्ठित नगर पैठ से जुड़ा था। यहाँ के समृद्ध व्यापारियों ने भी यहाँ के स्तुप व अन्य छोटे- बड़े भवनों के निर्माण में अपना योगदान दिया।

हिन्दू साम्राज्य
----------------

ऐतिहासिक स्रोतों के अनुसार मौर्य वंश के शासक अशोक ने यहीं की व्यापारी की पुत्री से विवाह किया। उसके हृदय में इस नगर के प्रति विशेष सम्मान था। मौर्यों के बाद शुंग वंश के शासकों ने इस पर अधिपत्य किया। उनकी एक शाखा ने विदिशा पर राज किया। इसके बाद नाग वंश व सातवाहन वंश ने इस पर शासन चलाया। उनके काल में भी यह शुगों की तरह हिंदू धर्म का केंद्र रहा।
विदिशा जिले के ही एक गांव जिसका नाम रावन है रावण के नाम पर रखा गया है ये गांव जिला मुख्यालय से 40km दूर स्थित है यहाँ पर रावण की मूर्ती है जो कि प्राचीन समय से यहाँ पर स्थित है यहाँ रावण को ईष्ट देवता के रूप में पूजा जाता है इस गांव में अधिकांश कान्यकुब्ज ब्राम्हण (रावण ले वंशज) है पूरे विश्व मे रावण की इस तरह से पूजा और कही नही की जाती है,देश की विभिन्न शहरों से लोग रावण बाबा के दर्शन करने आते है,यहाँ एक तालाब है जिसकी मिट्टी से सभी चर्म रोग नष्ट हो जाते है इसलिए इस मिट्टी को सभी लोग ले जाया करते है,

पतन
---

गुप्त काल तक विदिशा का महत्व बना रहा, लेकिन उसके बाद इसका पतन शुरु हो गया। कहा जाता है कि कुछ प्राकृतिक कारणों से नगर के समीप बहती नदी बेतवा सूख गई या फिर कुछ राजनैतिक समस्या पैदा हो गई, जिससे वहाँ की आबादी नदी के दक्षिणी किनारे की तरफ बस गयी, जो बाद में भीलसा के नाम से जानी जाने लगी। हालांकि अन्य प्राचीन पारिस्थितिक और भौगोलिक परीक्षण से सिद्ध होता है कि वेत्रवती नगरी का विस्तार बहुत बड़ा था तथा बेतवा का सूखना प्राकृतिक न होकर कृत्रिम रहा है। वास्तव में वेत्रवती नदी तो वैसे ही यदाकदा सूख ही जाया करती है किंतु भोजपुर का अति प्राचीन बांध जो महाभारत कालीन होने के प्रमाण मिलते हैं जिसे राजा भोज द्वारा मरम्मत कराए जाने का उल्लेख मिलता है। उस बांध के तोड़े जाने से बेतवा जल्दी ही सूख जाती है। यह बांध आज भी टूटा पड़ा है। पहाड़ों की भूमिगत जल धारा के अलावा बेतवा का और कोई स्रोत नहीं है कि वो सूखने से बची रहे। विदिशा का पतन विदेशी आक्रमण के कारण ही हुआ है यह बात निश्चित है। जब कन्नौज पर आक्रमण हुआ है और वह आक्रमण बंदी पृथ्वीराज चौहान को मारने के लिए जयचंद के दबाव के जवाब में मुहम्मद गौरी ने करवाया था। तब उसके आगे मालवा को लूटने की खुली छूट मिल गई थी। गुर्जर प्रतिहार राजपूत सोलंकी सभी अपने व्यापारियों को संरक्षण देते हुए विदेशी आक्रांताओं के व्यापारियों की मांगों को संतुष्ट अब नहीं कर सकते थे। क्योंकि ये आक्रमण अब सिर्फ सत्ता परिवर्तन का ही नहीं संस्कृति परिवर्तन का भी था। तो व्यापारियों किसानों, काश्तकारों का पलायन भील राजाओं शाह गोंड राजाओं और गहन वन क्षेत्र की ओर हो गया। इस प्रकार वेत्रवती का पतन हो गया। मुस्लिम काल में विदिशा का किला तीन बार छोटा करवाया गया। जो कि दिल्ली के फरमान में है। इसके अलावा उदयपुर ( विदिशा का एक गाँव) की लूट और जन संहार भी जग जाहिर है। ये पतन के मुख्य कारण रहे हैं।

मुस्लिम शासन
------------

सल्तनत काल में भेलसा राज्य के एक सूर्ब का केन्द्र था, जहाँ सुबेदार रहता था। मुगलों के समय इस नगर का कोई खास राजनैतिक महत्व नहीं था। यह एक छोटे से प्रशासनिक इकाई का केंद्र था। औरंगजेब द्वारा अपने नाम पर रखा गया शहर का नाम "आलमगीरपुर' भी सामान्य लोगों के बीच प्रसिद्ध नहीं हो पाया। १८ वीं सदी में यह स्थान मराठों के अधिपत्य में आ गया और अंग्रजों के समय तक उन्हीं के अधिपत्य में रहा।

इस प्रकार यहाँ इतिहास ने अनेक पीढियों तक अपने चिह्न छोड़े। आज संपूर्ण विदिशा- मंडल पर्यटकों एवं दर्शकों की रुचि के ऐतिहासिक एवं दर्शनीय प्राचीन स्मारकों से भरा पड़ा है।

नामकरण
------

जहाँ प्राचीन संस्कृत- साहित्य में विदिशा का नाम वैदिस, वेदिश या वेदिसा मिलता है, वहीं पाली ग्रंथों में इसे वेसनगर, वैस्सनगर, वैस्यनगर या विश्वनगर कहा गया है। कुछ विद्धानों का मानना है कि विविध दिशाओं को यहाँ से मार्ग जाने के कारण ही इस नगर का नाम विदिशा पड़ा।

> 
>  ""विविधा दिशा अन्यत्र इति विदिशा*।*
> 
> 
> 

पुराणों में इसकी चर्चा भद्रावती या भद्रावतीपुरम् के रूप में है। जैन- ग्रंथों में इसका नाम भड्डलपुर या भद्दिलपुर मिलता है। मध्ययुग आते- आते इसका नाम सूर्य (भैलास्वामीन) के नाम पर भेल्लि स्वामिन, भेलसानी या भेलसा हो गया। संभवतः पढ़ने के क्रम में हुई किसी गलतफहमी के कारण ११ शताब्दी में अलबरुनी ने इसे "महावलिस्तान' के नाम से संबोधित किया है। १७ वीं सदी में औरंगजेब के शासन काल में इसका नाम आलमगीरपुर रखा गया। सन् १९४७ ई. तक सरकारी रिकॉडाç में इसे "परगणे आलमगीरपुर' लिखा जाता रहा। परंतु ब्रिटिश काल में लोगों में भेलस्वामी या भेलसा नाम ही प्रचलित रहा। बाद में सन् १९५२ ई. में जनआग्रह पर तत्कालीन राष्ट्रपति डॉ॰ राजेन्द्र प्रसाद द्वारा इस स्थान का तत्कालीन पुराना नाम विदिशा घोषित कर दिया।

इन्हें भी देखें
---------------

* भारत के शहर
* मध्य प्रदेश

| * दे
* वा
* सं
विदिशा विस्तार में |
| --- |
| **परिचय** |  जलवायु  •   इतिहास  •   वन संपदा  •   पर्यटन |
| **पर्यटन स्थल** | लुह्याद्रि   •  विदिशा का किला   •  विजय मंदिर, विदिशा   •  चरणतीर्थ, विदिशा   •  बेसनगर   •  भद्दिलपुर  •  उदयगिरि   •  उदयगिरि की गुफाएँ   •  सिरोंज   •  लेटीरी   •  उदयपुर, विदिशा   •  ग्यारसपुर  |
| **निकटवर्ती स्थल** | सांची   •  बासौदा   •  मरखेड़ा  •  बढ़ोह  •  पठारी  •  बामोरा मंडी |
| **यह भी देखें** | विदिशा  •  मध्य प्रदेश  •  मध्य प्रदेश पर्यटन |
| **बाहरी कड़ियाँ** | मध्य प्रदेश सरकार  |



| * दे
* वा
* सं
मध्य प्रदेश के जिले |
| --- |
| भोपाल संभाग | 
* भोपाल जिला
* राजगढ़ जिला
* रायसेन जिला
* विदिशा जिला
* सीहोर जिला

 |
| चंबल संभाग | 
* श्योपुर जिला
* मुरैना जिला
* भिंड जिला

 |
| ग्वालियर संभाग | 
* अशोकनगर जिला
* गुना जिला
* ग्वालियर जिला
* दतिया जिला
* शिवपुरी जिला

 |
| इंदौर संभाग | 
* अलीराजपुर जिला
* इंदौर जिला
* खंडवा जिला
* खरगोन जिला
* झाबुआ जिला
* धार जिला
* बुरहानपुर जिला
* बड़वानी जिला

 |
| जबलपुर संभाग | 
* कटनी जिला
* छिंदवाड़ा जिला
* जबलपुर जिला
* डिंडौरी जिला
* नरसिंहपुर जिला
* मंडला जिला
* बालाघाट जिला
* सिवनी जिला

 |
| नर्मदापुरम संभाग | 
* बैतूल जिला
* हरदा जिला
* होशंगाबाद जिला

 |
| रीवा संभाग | 
* रीवा जिला
* सतना जिला
* सीधी जिला
* सिंगरौली जिला

 |
| सागर संभाग | 
* छतरपुर जिला
* टीकमगढ़ जिला
* दमोह जिला
* पन्ना जिला
* सागर जिला
* निवाड़ी जिला

 |
| शहडोल संभाग | 
* अनूपपुर जिला
* उमरिया जिला
* शहडोल जिला

 |
| उज्जैन संभाग | 
* आगर मालवा जिला
* उज्जैन जिला
* देवास जिला
* नीमच जिला
* मंदसौर जिला
* रतलाम जिला
* शाजापुर जिला

 |

| * दे
* वा
* सं
मध्य प्रदेश पर्यटन |
| --- |
| ग्वालियर | ग्वालियर का किला • मानमंदिर महल • जयविलास महल • जयविलास संग्रहालय • तानसेन स्मारक • रानी लक्ष्मीबाई स्मारक • विवस्वान सूर्य मंदिर • गुरुद्वारा दाता बंदी छोड़ |
| त्रिकोण | शिवपुरी • ओरछा:चतुर्भुज मंदिर • दतिया:बीरसिंह जी देव का महल, पीताम्बरा पीठ |
| चंदेरी | कोषाक महल •  बादल महल गेट • जामा मस्जिद • शहजादी का रोजा • परमेश्वर ताल |
| खजुराहो | कंदारिया महादेव • चौंसठ योगिनी मंदिर • विश्वनाथ मंदिर • लक्ष्मण मंदिर • पार्श्वनाथ मंदिर • वामन मंदिर • जावरी मंदिर • दुलादेव मंदिर • चतुर्भुज मंदिर • निकटवर्ती: पन्ना नेशनल पार्क • चित्रकूट |
| मुरैना |  बटेश्वर मंदिर प्रांगण •  चौसठ योगिनी मंदिर, मितावली • सबलगढ़ किला • सिहोनिया • एसाह •पहाड़गढ़ •राष्ट्रीय चंबल अभ्यारण्य • कुतवार • नोरार |
| इंदौर | लाल बाग महल •  खजराना मंदिर •  पातालपानी जलप्रपात •  बिजासन माता मंदिर •  राजबाड़ा •  अन्नपूर्णा देवी मंदिर •  कृष्णपुरा की छतरियाँ |
| मांडव | मांडू • हिंडोला महल |
|  जबलपुर  | कान्हा नेशनल पार्क • बांधवगढ नेशनल पार्क • धुआँधार जलप्रपात •  तिगवा  • संगमरमर की चट्टानें, भेड़ाघाट  • बरगी बाँध  • मदन महल किला  • रानी दुर्गावती संग्रहालय |
| उज्जैन | महाकालेश्वर मंदिर • बड़े गणेशजी का मंदिर • चिंतामन गणेश मंदिर • पीर मत्स्येंद्रनाथ समाधि • भर्तहरी की गुफाएँ • कालियादेह महल • काल भैरव मंदिर • वेधशाला, उज्जैन • नवग्रह मंदिर • कालिदास अकादमी |
| भोपाल | ताज उल मस्जिद • जामा मस्जिद •  मोती मस्जिद • शौकत महल • सदर मंजिल • गौहर महल • भारत भवन • राज्य संग्रहालय • गाँधी भवन • लक्ष्मी नारायण मंदिर • बड़ा तालाब • मछली घर  •  भोजेश्वर मंदिर  •  भीमबेटका शैलाश्रय |
| बुरहानपुर | असीरगढ़ • जामा मस्जिद, बुरहानपुर • शाही महल • अकबरी सराय • शाही हमाम • आहूखाना • गुल आरा महल • कुंडी भंडारा • बीबी की मस्जिद • शाहनवाज खाँ का मकबरा • मोती महल • खरबूजा महल • परकोटा • राम झरोखा • सीता गुफा • बालाजी मंदिर • गुरुद्वारा बड़ी संगत • शांतिनाथ श्वेतांबर जैन मंदिर • कबीर निर्णय मंदिर • इच्छादेवी मंदिर |
| विदिशा | लुहांगी  •  विदिशा का किला   •  विजय मंदिर  •  चरणतीर्थ  •  बेसनगर   •  भद्दिलपुर  •  उदयगिरि की गुफाएँ
 •  उदयपुरा  •  ग्यारसपुर •  साँची  •  भोजपुर   •  |
| महेश्वर व मंडलेश्वर | राम मंदिर •  दत्त मंदिर • गुप्तेश्वर मंदिर • राम घाट • छप्पन देव मंदिर |
| छिंदवाड़ा | पातालकोट •  देवगढ़ का किला  •  पेंच राष्ट्रीय उद्यान • भरतादेव उद्यान |
| अन्य | भीमबेटका •  भोजपुर   •  पचमढ़ी •  |

बाहरी कड़ियाँ
-------------

* मध्य प्रदेश सरकार ]